  Туспуктэм: Григорий Фомин Майя Бывальцева 29-тӥ шуркынмонэ Удмурт Кун Кенешлэн сизыьметӥ ӧтчамысьтыз депутатъёс элькун кивалтэтлэн тӧроезлэн воштӥсёсыз интые но коньдон ужпумъёсъя министре ӵектэм муртъёсты соглаштӥзы. Кивалтэтлэн тӧроезлы нырысетӥ воштӥсе Константин Сунцов ӵектэмын вал. Солы 51 депутат дурбасьтӥз, ньылез – пумит. Сергей Смирновез Удмуртилэн тӧроезлэн Росси азьмурт бордын ялан ужась ыстэм муртэз – элькун кивалтэтлэн тӧроезлэн воштӥсез интые соглаштӥзы.  Озьы тросэз дептуатъёс Эльвира Пинчуклы (тазалыкез утён удысэз чакла), Татьяна Чураковалы (мерлыко ужпумъёс), Ольга Абрамовалы (гурт возёс ужпумъёс), Роман Ефимовлы (коньдолн но ваньбурет ужпумъёс), Ильяс Ханнановлы (кышкытэмлыкен герӟаськем ужпумъёс) дурбасьтэмзэс веразы.  Коньдон ужпумъёсъя министре удысэтлэн али кивалтӥсез Вера Сухих ӵектэмын вал. Со понна 54 дептутатъёс куаразэс сётӥзы, одӥгез – пумит. Ваньзы соос ас ужан интыосазы кылизы.  ВАТСАН Сунцов Константин Андреевич вордскиз Ижкарын 1981-тӥ арын 19-тӥ инвожое. Ижысь техникая кун университетэз «Финансы и кредит» ӧнеръя йылпумъяз. 2004–2008 аръёсы – «Ижсталь» акционер огазеяськонын коньдон ужпумъёсты чакланъя бюролэн кивалтӥсез;   2009–2018 аръёсы – ужбергатӥсь; 2018-тӥ арын – Ижкар администрацилэн тӧроезлэн карысь экономикаез но инвестициосты азинтонъя воштӥсез, Удмуртилэн тӧроезлэн инвестициосты азинтонъя внештатной советникез; 2018–2020 аръёсы – «Удмуртиез азинтонъя корпорация» («Корпорация развития Удмуртии») огазеяськонлэн кивалтӥсез. 2020-тӥ арысь 1-тӥ толсурысен – Удмуртиысь кивалтэтлэн тӧроезлэн нырысетӥ воштӥсезлэсь ужзэ быдэсъясь; 2021-тӥ арысь 18-тӥ тулыспалысен - Удмуртиысь кивалтэтлэн тӧроезлэн нырысетӥ воштӥсез. Смирнов Сергей Витальевич вордӥськиз 1978-тӥ арын 2-тӥ куартолэзе.  Школаез йылпумъяса, ФСБ-лэн Москваысь кунгожчиосты дасясь институтаз «юриспруденция» ӧнеръя дышетскыны пыриз.  2000-тӥ арысен Москваысь Лианозово ёросын депутатэ бырйиськылӥз.  2004-2005 аръёсы – «Спортивная Россия» мер огазеяськонлэн ёзэтэзлэн кивалтӥсез.  2007-тӥ арын «Молодая Гвардия Единой России» огазеяськонлэн ёзчиез луиз.   2007-тӥ арын ик Москваысь Кар дума бордын ужась Егитъёслэн палатаязы пыриз но спортъя, мугорез кыдатонъя но туризмъя секцилэн кивалтӥсезлэн воштӥсез луиз.   2011-тӥ арын Москваысь Егитъёслэн но семьяослэн политиказыя департаментын «Молодые Москвичи» центрлэн кивалтӥсезлэн воштӥсез интые юнматӥзы.   2013-тӥ арын Москваысь Новомосковской но Троицкой административной округъёсын Егитъёслэн но семьяослэн политиказыя департаментэн кивалтыны кутскиз.   2014-тӥ арын Егитъёсын ужанъя федерал агентстволэн кивалтӥсезлэн воштӥсез луиз.   2016-тӥ арын 19-тӥ куарусёнэ Россилэн азьмуртэзлэн пуш политикая управлениезлэн кивалтӥсезлэн воштӥсез луиз, отын Федерал собраниен кусып возён понна кылкутӥз.  2017-2022 аръёсы - Удмуртиысь тӧролэн но кивалтэтлэн администрацизылэн кивалтӥсез. Пинчук Эльвира Зиннуровна вордскиз Мурманск улосвылысь Оленегорское карын 1983-тӥ арын 6-тӥ тулыспалэ. 2007-тӥ арын Ижысь кун эм академиез йылпумъяз. 2007–2009 аръёсы – «Фармацевтическая компания «Доктор. Клиника натуральной медицины» огазеяськонын пинь эмъясь; 2009–2016 годы – «Доктор плюс» огазеяськонлэн кивалтӥсез; 2016–2018 годы – «Управляющая компания «Доктор плюс» огазеяськонлэн кивалтсез; 2018–2020 годы – «Медицинский центр «Доктор плюс Петровский» огазеяськонлэн кивалтӥсез; 2020-тӥ арын коньывуонэ – Удмуртиысь тӧролэн тазалыкез утён ужпумъёсъя советникез: 2020-тӥ арысь 5-тӥ толсурысен – Удмуртиысь кивалтэтлэн тӧроезлэн воштсезлэсь ужзэ быдэсъясь; 2021-тӥ арысь 18-тӥ тулыспалысен – Удмуртиысь кивалтэтлэн тӧроезлэн воштӥсез.  Чуракова Татьяна Юрьевна вордӥськиз 22-тӥ куартолэзе 1968-тӥ арын. 1990-тӥ арын Удмурт кун университетэз «историяя дышетӥсь» ӧнеръя йылпумъяз, 2000-тӥ арын — Кун службая Урал академиез «менеджер» ӧнеръя.  1990–1994 аръёсы — Эграысь 4 номеро шор ёзо школаын историяя дышетӥсь;  1994–1999 аръёсы — Эгра ёрос администрациысь егитъёслэн политиказыя ёзэтлэн кивалтӥсез;  1999–2002 аръёсы — Эгра ёрос администрациысь егитъёсын ужанъя ёзэтлэн кивалтӥсез;  2002–2007 аръёсы — Эгра ёрос администрацилэн тӧроезлэн воштӥсез;  2007–2016 аръёсы — Эгра ёрос администрацилэн тӧроезлэн нырысетӥ воштӥсез;  2016-тӥ арысен — «Эгра ёрос» муниципал кылдытэтлэн тӧроез;  2017-2021 аръёсы — Удмуртиысь мерлык, семья но демографи политикая министр; 2021-тӥ арысь 16-тӥ толсурысен – Удмуртиысь кивалтэтлэн тӧроезлэн воштӥсез. Абрамова Ольга Викторовна вордӥськиз 1981-тӥ арын 23-тӥ шуркынмонэ Сарапул ёросысь Сигаево черкогуртын. Дышетскемез вылӥ. Йылпумъяз Сарапулысь аграрно-экономической колледжез («Экономика, бухгалтерский учет и контроль» ӧнеръя), Удмурт кун университетэз («Основы юриспруденции и российского законодательства» программая), Кун службая Урал академиез («Государственное и муниципальное управление» ӧнеръя), Москваысь статистика экономикая но информатикая институтэз (бухгалтерский учет, анализ и аудит).  2004–2006 аръёсы — Сарапулысь аграрно-экономической колледжын заочной ёзэтэлэн кивалтӥсез (Сигаево черкогурт);  2006–2008 аръёсы — «Агропромышленная компания «Удмуртия» огазеяськонын валтӥсь экономист (Сарапул);  2006–2009 аръёсы — «Сарапул ёрос» муниципал кылдытэтысь Депутатъёслэн кенешысьтызы депутат;  2008–2009 аръёсы — «Aгропромышленная компания «Удмуртия» огазеяськонлэн кивалтӥсез (Сарапул);  2009-тӥ арын — «Завьяловский» кооперативлэн быдэсъясь кивалтӥсез (Дэри черкогурт);  2009–2012 аръёсы — Удмурт Элькунысь гурт возёсъя но сиён-юонъя министерствоысь экономикая ёзэтлэн кивалтӥсез;  2012–2014 аръёсы — Удмурт Элькунысь Кивалтэтлэн Тӧроезлэн воштӥсезлэн секретариатэныз кивалтӥсь;  2014–2016 аръёсы — «КОМОС ГРУПП» огазеяськон (Ижкар), Агропром огъетэз азинтонъя управленилэн кивалтӥсезлэн воштӥсез, ӵектосъёсын кивалтӥсь;  2016-тӥ арысь коньывуонысен — «Агрокомплекс «Бабинский» огазеяськонлэн кивалтӥсез (Дэри ёрос);  2018 арын – Удмуртиысь гурт возёсъя но сиён-юонъя министрлэсь ужзэ быдэсъясь;  2018-2020 аръёсы – Удмуртиысь гурт возёсъя но сиён-юонъя министр;  2020-2021 аръёсы – Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министр; 2021-тӥ арысен – Удмуртиысь кивалтэтлэн тӧроезлэн воштӥсез. Ефимов Роман Валерьевич вордскиз Казаньын 1987-тӥ арын 16-тӥ гудырикошконэ. 2010-тӥ арын Чувашиысь И. Н. Ульянов нимо кун университетэз «юриспруденция» ӧнеръя йылпумъяз.  2004-2010 аръёсы – кунпуш ужъёсъя ёзэсын пӧртэм интыужъёсын служба нуиз;  2011-2013 аръёсы – «Казанский завод металлоизделий» огазеяськонын кивалтӥсьлэн кышкыттэмлыкъя воштӥсез;  2013-тӥ арын – «Колизей» огазеяськонлэн кивалтӥсез;  2014-тӥ арын Балашиха кар округлэн администрацияз лэсьтӥськон огъетъя управлениысь долевой лэсьтӥськонъя но программаосты быдэсъянъя ёзэтысь валтӥсь ӧнерчи, ваньбуръя управлениысь музъем кусыпъёсъя ёзэтысь валтӥсь ӧнерчи;  2014-2015 аръёсы – Егитъёсын ужанъя федерал агентствоысь ужъёсын радъянъя управлениысь кун заказъёсъя ёзэтысь валтӥсь ӧнерчи-эксперт, консультант;  2015-2018 аръёсы – «Аппарат общественной палаты Российской Федерации» ужъюртысь коньдэт ужез но кун закупкаосты радъянъя ёзэтысь советник, ёзэтлэн кивалтӥсез;  2018-2021 аръёсы - «Региональный центр закупок Удмуртской Республики» казённой кун ужъюртлэн кивалтӥсез, «Республиканский центр учета и отчетности» казённой ужъюртлэн кивалтӥсез (ӝыны ставкалы). 2021-тӥ арысен – Удмуртиысь кивалтэтлэн тӧроезлэн воштӥсез. Ханнанов Ильяс Наильевич, полициысь полковник отставкаын, вордскиз Ижкарын 1968-тӥ арын 29-тӥ южтолэзе. 1992-тӥ арын Ижысь механикая институтысь инжерено-строительной факультетэз «Промышленное и гражданское строительство» ӧнеръя йылпумъяз, 2000-тӥ арын – Удмурт кун университетысь юридик факультетэз «Юриспруденция» ӧнеръя. 1992–2012 аръёсы Удмуртиысь кунпуш ужъёсъя министерстволэн пӧртэм ёзъёсаз ужаз; 2012–2016 годы – «Управление вневедомственной охраны МВД по Удмуртии» ужъюртлэн кивалтӥсез; 2016–2021 аръёсы – Росгвардилэн Удмурт Элькунъя управлениезлэн кивалтӥсез; 2021-тӥ арын куарусёнысен шуркынмонозь – Удмуртиысь кивалтэтлэн тӧроезлэн советникез; 2021-тӥ арысь 3-ти шуркынмонысен – Удмуртиысь кивалтэтлэн тӧроезлэн воштӥсез.  Сухих Вера Николевна вордскиз Сарапулын 1974-тӥ арын 3-тӥ гудырикошконэ. 2003-тӥ арын Ижысь гурт возёсъя кун академиез «Бухгалтерский учёт и аудит» ӧнеръя йылпумъяз. 2003–2005 аръёсы – Удмуртиысь коньдон ужпумъёсъя министерстволэн коньдэтъя упоравлениысьтыз валтӥсь ӧнерчи; 2006-тӥ арын – Удмуртиысь коньдон ужпумъёсъя министерстволэн коньдэтъя упоравлениысьтыз секторлнэ кивалтӥсез; 2006–2008 аръёсы – Удмуртиысь коньдон ужпумъёсъя министерствоысь огазеям коньдэтъя ёзэтлэн кивалтӥсезлэн воштӥсез; 2008–2010 аръёсы – Удмуртиысь коньдон ужпумъёсъя министерствоысь коньдэтъя управленилэн кивалтӥсезлэн воштӥсез – коньдэтэз огазе радъянъя ёзэтлэн кивалтӥсез; 2010–2012 годы – Удмуртиысь коньдон ужпумъёсъя министерствоысь коньдэтэз азинтонъя но мониторингъя управленилэн кивалтӥсез; 2012–2015 годы – Удмуртиысь коньдон ужпумъёсъя министерствоысь коньдэтъя управленилэн кивалтӥсез; 2015–2021 годы – Удмуртиысь коньдон ужпумъёсъя министрлэн воштӥсез; 2022-тӥ арысь 18-тӥ толшорысен – Удмуртиысь коньдон ужпумъёсъя министр.  Тегъёс: кивалтэт Политика КунКенеш Удмуртия  